
Kasutuslubade väljastamine 
1.ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 17.11.2014 a Uusküla tn 19 kinnistu omanikelt kasutusloa väljastamise taotlus (linnavalitsuse dokumendiregistri nr. 11532/1-16) rekonstrueeritud lodžadega ja vooderdatud trepikodade sokliseintega korterelamule. 
         02.12.2014 oli ehitise omanike esindajale edastatud ehitise ülevaatuse akt ülevaatusse kaasatud pädevate isikute nimekirjaga, kes kasutusloa väljastamiseks peavad väljendama nende ehitiste kohta arvamust. 15.12.2014 ülevaatuseks kaasatud pädevate isikute allkirjadega (nõusolekutega) ehitise ülevaatuse akt on tagastatud ehitusjärelevalve osakonnale.
1.2. 26.11.2014 a P. Kerese tn 15 kinnistu omanikelt kasutusloa väljastamise taotlus (linnavalitsuse dokumendiregistri nr. 11921/1-16) rekonstrueeritud katusega korterelamule. 
         09.12.2014 oli ehitise omanike esindajale edastatud ehitise ülevaatuse akt ülevaatusse kaasatud pädevate isikute nimekirjaga, kes kasutusloa väljastamiseks peavad väljendama nende ehitiste kohta arvamust. 17.12.2014 ülevaatuseks kaasatud pädevate isikute allkirjadega (nõusolekutega) ehitise ülevaatuse akt on tagastatud ehitusjärelevalve osakonnale.
Tuleohutuse seaduse § 5 lõike 1 kohaselt 17.12.2014 Ida Päästekeskus esitas ehitise  kasutusloa teatise.

1.3.  21.11.2014 a Rahu tn 16 kinnistu omanikelt kasutusloa väljastamise taotlus (linnavalitsuse dokumendiregistri nr. 11745/1-16) rekonstrueeritud sillutisribaga ja vooderdatud sokliga korterelamule. 
         05.12.2014 oli ehitise omanike esindajale edastatud ehitise ülevaatuse akt ülevaatusse kaasatud pädevate isikute nimekirjaga, kes kasutusloa väljastamiseks peavad väljendama nende ehitiste kohta arvamust. 19.12.2014 ülevaatuseks kaasatud pädevate isikute allkirjadega (nõusolekutega) ehitise ülevaatuse akt on tagastatud ehitusjärelevalve osakonnale.
Kõik taotlused laekusid koos seadusega ettenähtud korras ehitamise tehniliste dokumentide, kooskõlastatud ehitusprojektide ja riigilõivu maksekorraldustega. 
Ehitusseaduse § 33 lõike 4 kohaselt kasutusluba väljastatakse pärast ehitise ülevaatust ja nõuetele vastavaks tunnistamist. Kasutusloa väljastajal on õigus kaasata ehitise ülevaatuse tegemisse selleks pädevaid isikuid ja institutsioone, kes esitavad oma arvamuse kirjalikult. 
Ehitise ülevaatuse teostas  Arhitektuuri- ja Linnaplannerimise Ameti ehitusjärelevalve osakonna vanemspetsialist. Ehitise ülevaatusest võtsid osa: ehitise omaniku esindaja, omanikujärelevalve teostaja, ehitustöövõtja. Ehitiste ülevaatusest osavõtjad kinnitavad, et ülevaatuseks esitatud ehitis vastab ehitistele ettenähtud nõuetele ja ehitist võib kasutada vastavalt kavandatud kasutamise otstarbele. Seega, kasutusloa andmiseks takistusi ei ole. 
2.  ÕIGUSLIKUD ALUSED

2.1. Ehitusseaduse § 32 lõike 1 kohaselt ehitise kasutusluba on kohaliku omavalitsuse või riigi        nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.2  Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3. OTSUS
Väljastada kasutusload alljärgnevatel aadressidel:
3.1. Uusküla tn 19 korterelamule rekonstrueeritud lodžadega ja vooderdatud trepikodade sokliseintega.

3.2. P. Kerese tn 15 korterelamule rekonstrueeritud katusega.
3.3. Rahu tn 16 korterelamule rekonstrueeritud sillutisribaga ja vooderdatud sokliga.

4. RAKENDUSSÄTTED
4.1. Korraldus jõustub teatavakstegemisest.
4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

